Dr Csányi Vilmos etológus volt a KKVHÁZ vendége. A professzor úr nagy várakozással tekintett a vállalatvezetők különleges találkozója elé. Mint mondta - kíváncsi volt
hogyan is működik ez a kis közösség kezdemény. A professzor úr kíváncsiságánál csak a KKVHÁZ vendégeinek a kíváncsisága volt nagyobb.
Mindenki tudta, hogy az egyének összefogása lesz a fő téma, meg azt is hogy az etológia eszközeivel - állati jó- párhuzamokat is hallhatunk, de a várakozás minden üzletember részéről végül is csak az volt, hogy mi a titok, hogyan tudja hasznosítani a hallottakat a mindennapi társadalmi játszmáiban.
Kiderült, nem könnyű manipulatívan közösséget alkotni. Több dolog is kell hozzá és a résztvevők is állandóan játszanak.
Az az ember – bármennyire is ismerje az elméletet- aki nem rendelkezik határozott karakterrel kevés eséllyel léphet közösségteremtőként.
De ha rendelkezik is, három dolognak biztosan egyszerre kell teljesülnie. A közösségnek szánt csoport rendszeres közös akciókat kell hogy végezzen. (eddig még csak rendben is lenne minden), rendelkeznie kell valamilyenféle közös hiedelemmel és létre kell jönnie egy közösségi konstrukciónak, elfogadott rendszernek a csoportban. Na, ha ez létrejön akkor beszélhetünk közösségről. És itt jön az ajándék: az igazi közösség automatikusan megteremti a közösséghez való hűséget.
De sokan szeretnénk közösségekhez tartozni, de sokan szeretnénk közösségek létrehozói, talán vezetői is lenni.
Megkockáztatom, az emberiség előtti legnagyobb kihívás, hogy a mai műszaki technológiai szinten mintegy két milliárd embert eltartani képes földön miként lehet megszervezni,
hogy háborúk és anarchia nélkül képesek legyünk átvészelni és végül kezelni a túlnépesedésünket.
Csak a közösségteremtő képességünkben bízhatunk, miben is bízhatnánk másban!
Professzor úr köszönjük a gondolatébresztő előadását és azt is, hogy szívesen időzött a KKVHÁZ csapatában. Máskor is szívesen látjuk! Aki többet szeretne tudni a témáról, kérjük olvassa el a professzor úr könyvét: Az emberi viselkedés. (Sanoma)